**ΑΝΑΚΟΙΝΩΣΗ**

Το Υπουργείο Εργασίας, Πρόνοιας και Κοινωνικών Ασφαλίσεων επιθυμεί να ενημερώσει τους αιτητές του Ελάχιστου Εγγυημένου Εισοδήματος ότι για σκοπούς παροχής τόκων στεγαστικού δανείου θα πρέπει να επισυνάπτουν τα εξής έγγραφα για σκοπούς αξιολόγησης:

1. Αντίγραφο συμφωνίας στεγαστικού δανείου σε ισχύ.
2. Κατάσταση προβλεπόμενων τόκων για σκοπούς Ελάχιστου Εγγυημένου Εισοδήματος.
3. Ιστορική κατανάλωση της κύριας κατοικίας από ΑΗΚ για τα τελευταία 2 έτη.
4. Αντίγραφο κατάσταση κίνησης δανείου για το προηγούμενο έτος.
5. Για αγορά κύριας κατοικίας

Αντίγραφο αγοραπωλητήριου συμβολαίου (χαρτοσημασμένο και κατατεθειμένο στο Τμήμα Κτηματολογίου και Χωρομετρίας).

1. Για ανέγερση κύριας κατοικίας

Αντίγραφο άδειας οικοδομής.

Συγκεκριμένα, η παροχή τόκων αφορά **μόνο** δάνεια που έχουν συναφθεί για σκοπούς **αγοράς ή ανέγερσης** **της κύριας κατοικίας** του αιτητή ή/και δικαιούχου και βρίσκεται στη Δημοκρατία.

Η παροχή τόκων θα υπολογίζεται σύμφωνα με τη σύνθεση της οικογενειακής μονάδας και το αντίστοιχο εμβαδόν της κατοικίας, σύμφωνα με τους περί Ελάχιστου Εγγυημένου Εισοδήματος και Γενικότερα περί Κοινωνικών Παροχών Νόμου (Παροχή Στέγασης) Κανονισμούς (Κ.Δ.Π.339/2014) ή όπως αυτά καθορίζονται από το Υπουργικό Συμβούλιο δυνάμει της παραγράφου (β) του άρθρου 38 του περί Ελάχιστου Εγγυημένου Εισοδήματος και Γενικότερα περί Κοινωνικών Παροχών Νόμου.

Διευκρινίζεται ότι οι αιτήσεις για την παραχώρηση τόκων στεγαστικού δανείου θα εξετάζονται με σειρά προτεραιότητας, βάσει της ημερομηνίας υποβολής τους και ότι είναι δυνατόν να ζητηθούν από την Υπηρεσία Διαχείρισης Επιδομάτων Πρόνοιας επιπλέον στοιχεία / έγγραφα για σκοπούς επιβεβαίωσης του σκοπού στεγαστικού δανείου.

ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ